২০২১–২২ মৌসুমে আন্তর্জাতিক ক্রিকেট
২০২১–২২ মৌসুমে আন্তর্জাতিক ক্রিকেট হচ্ছে সেপ্টেম্বর ২০২১ থেকে এপ্রিল ২০২২ এ অনুষ্ঠিত হতে যাওয়া একটি ক্রিকেট মৌসুম। বর্তমানে, ২৯টি টেস্ট, ৬৫টি একদিনের আন্তর্জাতিক (ওডিআই), ১০০টি টুয়েন্টি২০ আন্তর্জাতিক (টি২০আই), ৯টি মহিলাদের একদিনের আন্তর্জাতিক (ডব্লিউওডিআই), ও ৩৩টি মহিলাদের টুয়েন্টি২০ আন্তর্জাতিক (ডব্লিউটি২০আই) এ মৌসুমে অনুষ্ঠিত হতে নির্ধারিত হয়েছে। উপরন্তু, সহযোগী সদস্য দেশের সাথে সম্পৃক্ত আরো কিছু সংখ্যক টি২০আই/ডব্লিউটি২০আই খেলা উক্ত মৌসুমে অনুষ্ঠিত হতে নির্ধারিত রয়েছে। ২০২১ আইসিসি টি২০ বিশ্বকাপ ও ২০২২ মহিলা ক্রিকেট বিশ্বকাপ প্রতিযোগিতাগুলোও নির্ধারিত রয়েছে যথাক্রেম অক্টোবর ২০২১ ও মার্চ ২০২২ এ অনুষ্ঠিত হতে, যে গুলো কোভিড-১৯ মহামারীর কারণে এক বছর পিছিয়ে দেয়া হয়। ১৬ বছর পর দুটি টি২০আই ম্যাচ খেলতে ইংল্যান্ডও পাকিস্তান সফরের সূচী নির্ধারিত রয়েছে এ মৌসুমে। ২০২৩ আইসিসি মহিলা টি২০ বিশ্বকাপের আরো চারটি আঞ্চলিক বাছাই প্রতিযোগিতাসহ বাছাই পদ্ধতিটি চলমান থাকবে।